b'\n_START_ARTICLE_\nCogumelo Records\n_START_SECTION_\nHistoria\n_START_PARAGRAPH_\nCogumelo aloitti rocklevyj\xc3\xa4 myyneen\xc3\xa4 kauppana vuonna 1980. Vuonna 1985 se aloitti my\xc3\xb6s levy-yhti\xc3\xb6n\xc3\xa4 ja toimi nimell\xc3\xa4 Cogumelo Records. Ensimm\xc3\xa4inen levymerkin nimen alla tehty levy oli samana vuonna julkaistu Overdosen ja Sepulturan split-albumi S\xc3\xa9culo XX. Splitin sis\xc3\xa4lt\xc3\xa4m\xc3\xa4t Sepulturan kappaleet on my\xc3\xb6hemmin julkaistu Bestial Devastation -nimell\xc3\xa4. Seuraavana vuonna Cogumelo julkaisi Sepulturan Morbid Visionsin ja toisen split-albumin Warfare Noise I:n joka sis\xc3\xa4lsi Sarc\xc3\xb3fagon, Chakalin, Holocauston and Mutilatorin kappaleita. Vuoden loppuun menness\xc3\xa4 levy-yhti\xc3\xb6 oli saanut vankan aseman Brasilian underground-metalliskeness\xc3\xa4, kriitikoiden ylist\xc3\xa4m\xc3\xa4n Sepulturan toimiessa sen lippulaivana._NEWLINE_Cogumelo Records on tuottanut paitsi albumeja my\xc3\xb6s musiikkivideoita. Lis\xc3\xa4ksi se on aloittanut vanhojen vinyylilevyjen uudelleenjulkaisun CD-muodossa. Yhdysvalloissa sen julkaisemia levyj\xc3\xa4 levitt\xc3\xa4\xc3\xa4 Relapse Records.'